
Европейският парламент,
–	като взе предвид предложението на Комисията до Парламента и до Съвета (COM(2016)0468),
–	като взе предвид член 294, параграф 2 и член 78, параграф 2, букви г) и ж) от Договора за функционирането на Европейския съюз, съгласно които Комисията е внесла предложението в Парламента (C8-0325/2016),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Европейския икономически и социален комитет от 25 януари 2017 г.[footnoteRef:1], [1:  	ОВ C 125, 21.4.2017 г., стр. 40.] 

–	като взе предвид становището на Комитета на регионите от 8 февруари 2017 г.[footnoteRef:2], [2:  	ОВ C 207, 30.6.2017 г., стр. 67.] 

—	като взе предвид временното споразумение, одобрено от компетентната комисия съгласно член 74, параграф 4 от своя Правилник за дейността, и поетия с писмо от 8 февруари 2024 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид член 59 от своя Правилник за дейността,
–	като взе предвид становищата на комисията по външни работи и на комисията по бюджети,
–	като взе предвид доклада на комисията по граждански свободи, правосъдие и вътрешни работи (А8-0316/2017),
1.	приема изложената по-долу позиция на първо четене;
2.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

